**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE „NACIONALNI PARK BRIJUNI“ ZA 2023. GODINU**

**Fizički pokazatelji**

Tablica 1. Ostvareni promet u fizičkim pokazateljima



Javna ustanova Nacionalni park Brijuni u prvom polugodištu 2023. godine ostvarila je ukupno 16.020 noćenja od toga 9.004 noćenja domaćih gostiju i 7.016 noćenja stranih gostiju, što je povećanje od 30,18% u odnosu na prethodnu godinu.

U istom razdoblju Ustanova je ostvarila ukupno 105.076 izleta što je povećanje od 8,11% u odnosu na isto razdoblje prethodne godine. Strukturu izleta čini 101.565 posjeta otoku Veliki Brijun, 2.871 posjeta otoku Sv.Jerolim.

Tablica 2. Dinamika ostvarenog broja izleta i prihoda od izleta



Tablica 3. Dinamika ostvarenog broja vezova i prihoda od veza



Prihodi od izleta u prvom polugodištu 2023. godine ostvareni su u iznosu od 1.471.522 eura ili 36,98% godišnjeg plana. Prihodi od veza broda u istom razdoblju ostvareni su u iznosu od 107.865 eura ili 20,84% godišnjeg plana.

Tablica 4. Dinamika ostvarenog broja noćenja i prihoda od noćenja



Ustanova je u prvom polugodištu 2023. godine ostvarila prihode od smještaja u iznosu od 829.421 eura, što čini izvršenje 31,56% godišnjeg plana i 52,36% povećanje prihoda u odnosu na isto razdoblje prethodne godine.

**Financijski plan 2023.**

Financijski plan Javne ustanove „Nacionalni park Brijuni“ ostvaren je kako slijedi:

**Prihodi**

Tablica 5.Prihodi prema ekonomskoj klasifikaciji



Javna ustanova Nacionalni park Brijuni ostvarila je u prvom polugodištu 2023. godine ukupne prihode u iznosu od 3.946.602 eura ili 34,8% planiranih ukupnih prihoda. Od ukupno ostvarenih prihoda 3.943.425 eura čine prihodi poslovanja i realizirani su 35,06% planiranih prihoda poslovanja, dok su prihodi od financijske imovine naplaćeni u iznosu od 3.177 eura i čine 3,42% planiranih u 2023. godini.

Najznačajniji udio prihoda poslovanja čine prihodi od prodaje proizvoda i robe te pruženih usluga i prihodi od donacija u iznosu od 1.988.277 eura, i čine ih prihodi od prodaje roba i suvenira u suvenirnicama i na šankovima Ustanove u iznosu od 34.821 eura, prihodi od pruženih usluga u iznosu od 1.949.933 eura i donacije u iznosu od 3.523 eura. Strukturu prihoda od pruženih usluga čine prihodi od hotelijerskih usluga u iznosu od 1.810.819 eura, prihodi od koncesija za iznajmljivanje imovine i turističko oplovljavanje u iznosu od 65.722 eura, te prihodi od usluga prijevoza, refundacija usluga režijskih troškova pruženih MORH-u i Državnim nekretninama i ostalih pruženih usluga u iznosu 73.392 eura. Navedeni prihodi ostvareni su 31,22% planiranih u 2023. godini i veći su za 36,48% u odnosu na ostvareno u istom razdoblju 2022. godine što je rezultat porasta prihoda od hotelskih usluga zbog povećanja broja noćenja.

Prihodi od upravnih i administrativnih pristojbi, pristojbi po posebnim propisima i naknada povećani su u odnosu na isto razdoblje u 2022. godini za 26,61%. Navedeni prihodi ostvareni su u iznosu od 1.596.024 euro što čini izvršenje 37,71% plana 2023. godine i odnose se na ostvarene prihode od pružanja izletničkih usluga u iznosu od 1.431.948 eura, prihode s naslova osiguranja, refundacije štete od osiguravajućeg društva u iznosu od 153.936 eura i ostale prihode koje čine prihodi od lučke pristojbe iznosu od 10.140 eura.

Pomoći iz inozemstva i od subjekata unutar općeg proračuna u iznosu od 85.906 eura odnose se na sredstva pomoći od međunarodnih organizacija i institucija EU za provedbu projekta prekogranične suradnje Interreg „MPA Networks“ u iznosu od 43.505 eura, potpore za zapošljavanje stalnih sezonaca u iznosu od 2.295 eura, uplate Fonda za zaštitu okoliša i energetsku učinkovitost za projekt Očuvanja plemenite periske, projekt sanacije Topničke baterije i projekt uređenja Ćufarove staze u ukupnom iznosu od 21.119 eura te uplate potpora Agencije za plaćanja u poljoprivredi, ribarstvu i ruralnom razvoju u iznosu od 18.987 eura. Prihodi od pomoći izvršeni su 25,04% plana 2023. godine.

Prihodi od prodaje nefinancijske imovine naplaćeni su u iznosu od 3.177 eura i smanjeni su u odnosu na isto razdoblje lani te čine svega 3,42% planiranog u 2023. godini.

Tablica 6. Prihodi prema izvorima financiranja



Od ukupno ostvarenih prihoda u iznosu od 3.946.602 eura najveći iznos od 1.984.844 eura ostvaren je iz izvora financiranja Vlastiti prihodi, dok je iz izvora financiranja Prihodi za posebne namjene ostvareno 1.603.706 eura. Iz izvora pomoći ostvareno je 85.906 eura, donacija 3.523 eura i iz izvora financiranja Prihodi od nefinancijske imovine 3.177eura.

**Rashodi**

Tablica 7. Rashodi prema ekonomskoj klasifikaciji



Ukupni rashodi ostvareni su u iznosu od 4.745.546 eura što čini izvršenje ukupno planiranih rashoda od 41,88%. Rashodi poslovanja iznose 4.556.761 odnosno 43,41% planiranih rashoda poslovanja u 2023. godini i u odnosu na prethodnu godinu povećani su za 22,15%, dok su rashodi za nabavu nefinancijske imovine izvršeni u iznosu od 188.785 eura odnosno 22,65% planiranih rashoda. U odnosu na isto razdoblje prethodne godine rashodi za nabavu nefinancijske imovine bilježe smanjenje od 4%.

U strukturi rashoda poslovanja rashodi za zaposlene izvršeni su u iznosu od 2.515.518 eura odnosno 59,41% planiranih rashoda za zaposlene što čini povećanje od 31,58% u odnosu na isto razdoblje prethodne godine. Povećanje rashoda za zaposlene posljedica je porasta troškova plaća na osnovi Odluke Vlade o povećanju plaća, naknada za godišnji odmor i porasta broja zaposlenih.

Materijalni rashodi ostvareni su u iznosu od 2.035.893 eura što predstavlja 33,24% planiranih materijalnih rashoda i povećanje od 12,34% u odnosu na prethodnu godinu.

Strukturu materijalnih rashoda čine naknade troškova zaposlenima u iznosu od 105.070 eura, rashodi za materijal i energiju u iznosu od 859.878 eura, rashodi za usluge u iznosu od 934.577 eura, naknade troškova osobama izvan radnog odnosa u iznosu od 30 eura i ostali nespomenuti rashodi poslovanja u iznosu od 136.339 eura. Najznačajnije povećanje materijalnih rashoda realizirano je u okviru rashoda za materijal i energiju od 31,61% ili 206.514 eura u odnosu na isto razdoblje u 2022. godini. Navedeno povećanje rashoda odnosi se u najvećem dijelu na povećanje troškova materijala i sirovina zbog povećanja troškova nabave povećanjem cijena na tržištu namirnica kao i povećanjem njihova utroška zbog povećanja broja gostiju u smještajnim objektima.

Financijski rashodi ostvareni su u iznosu od 3.858 eura što čini 24,22% planiranog i manji su u odnosu na realizirane u istom razdoblju prethodne godine za 3,5% odnosno 140 eura.

Ustanova je u prvom polugodištu 2023. godine ostvarila rashode za pomoći u iznosu od 537 eura koji se odnose na uplatu sredstava prema Pravilniku o mjerilima i načinu korištenja donacija i vlastitih prihoda nacionalnih parkova i parkova prirode.

U iznosu od 956 eura izvršene su naknade građanima i kućanstvima iz proračuna.

Rashodi za nabavu nefinancijske imovine u prvih šest mjeseci izvršeni su u iznosu od 188.785 eura odnosno 22,65% plana. U odnosu na isto razdoblje prethodne godine navedeni rashodi manji su za 4% i najznačajnija ulaganja odnose se na nabavu opreme za zaštitu i održavanje.

Tablica 8. Rashodi prema izvorima financiranja



Od ukupno ostvarenih prihoda u iznosu od 1.984.844 eura u prvom polugodištu 2022. godine iz izvora financiranja Vlastiti prihodi financirano je 2.492.449 eura rashoda, iz izvora Prihodi za posebne namjene iznos od 1.970.113 eura, iz izvora Opći prihodi i primici 265.446 eura, iz izvora Pomoći rashodi u iznosu od 16.882 eura, te izvora prihodi od nefinancijske imovine rashodi u iznosu 657 eura.

Tablica 9. Rashodi prema funkcijskoj klasifikaciji



Od ukupno izvršenih rashoda prema funkcijskoj klasifikaciji rashodi u iznosu od 2.253.098 eura izvršeni su u kategoriji zaštiti bioraznolikosti i krajolika, dok su rashodi u iznosu od 2.492.449 eura izvršeni u kategoriji Ekonomskih poslova, ostale industrije.

**Račun financiranja**

Tablica 10. Račun prihoda i rashoda i Račun financiranja

A.RAČUN PRIHODA I RASHODA



B.RAČUN FINANCIRANJA



U razdoblju siječanj-lipanj 2023. godine ostvareni su ukupni prihodi u iznosu od 3.946.602 eura i to prihodi od poslovanja u iznosu od 3.943.425 eura i prihodi od prodaje nefinancijske imovine u iznosu od 3.177 eura, dok su ukupni rashodi ostvareni u iznosu od 4.745.546 eura koje čine rashodi poslovanja u iznosu od 4.556.761 eura i rashodi za nabavu nefinancijske imovine u iznosu od 188.785 eura. Iz navedenog proizlazi negativan poslovni rezultat u iznosu 798.944 eura.